Хип-хоп музика

Потеклото на хип-хоп музиката влече корени уште од 70тите години на минатиот век кога младиот диџеј Кул Херц започнал да пушта хард-фанк музика во заедничките простории на неговата зграда, и не можел ни да претпостави дека на тој начин создава нова форма на музика. Во 1973 тој бил сеуште тинејџер и се што правел било за да ја направи својата публика среќна. Тој смислил начин како да ги издолжи најфанки деловите од песните, што е можно повеќе со употреба на 2 копии од истата музика, префрлајќи го звукот од едната на другата, истовремено премотувајќи ја првата додека втората свирела. Овие секции тој ги нарекол брејкови. Така тој почнал да ја стимулира пуликата со едноставни потпевнувања или со кратки мотивациски реченици. Иако наскоро му ги предал своите вокални одговорности на својот поспособен пријател Коук Ла Рок, самиот тој ги поставил темелите на хип хоп музиката и рапувањето.

Сите други изведувачи веднаш почнале да го копираат и таа манија резултирала со хит на музичките листи во 1979 година, песната Rapper’s Delight na Sugarhill Gang, базирана на диско хитот Good times, од групата Chic.

Следна фаза во хип-хоп музиката било перчењето со своите раперски способности, со што сите диџеи биле опседнати.

Ритам машината и семплерот станале главни алатки на оние кои создавале и продуцирале хип-хоп музика.

Во почетокот на 90тите години на 20от век се случила револуција во рап музиката преку инди-хип-хопот.

Како се наближувал новиот милениум и 21от век, хип-хопот земал се поголем замав. Така тој мутирал во секоја земја каде што бил прифатен.

Едни од попознатите бендоби кои продуцирале ваква музика биле: Run DMC, Ultramagnetic MC’s, Beastie Boys, Public Enemy, De La Soul и др...

Како што се развивал хип-хопот, а воедно и рапот, јазикот, одн.вокабуларот на изведувачите се трансформирал... Се повеќе се користеле вулгаризми, и текстови во кои се зборувало на гангстерски јазик, каде најчесто се спомнувале кражби, измами, и др. бунтовнички дејствија....

Едни од таквите бунтовници кои пееле на гангстерски јазик, а имале успешни кариери биле: Ајс Кјуб, Изи И и Доктор Дре.